640fa1a429f3cbfb5658ff9a39659b10
##### Πως μπορώ να γνωρίζω αν πάσχω από λευκοπλακία;


oralmedsurg.com
2021.04

Η διάγνωση τίθεται από Στοματολόγο μετά από κατάλληλη κλινική εξέταση και βιοψία του στόματος από ενδεδειγμένη περιοχή.



441aa7704a683d8c4ed8d8ea865743b5
##### Εφόσον η λευκοπλακία διαγιγνώσκεται με την κλινική εξέταση γιατί γίνεται βιοψία;


oralmedsurg.com
2021.04

Με την βοήθεια του βιοπτικού υλικού προσδιορίζονται επακριβώς σε ιστολογικό επίπεδο οι αλλοιώσεις μιας δεδομένης βλάβης. Περισσότερο μας ενδιαφέρει αν τα κύτταρα εμφανίζουν δυσπλαστικούς χαρακτήρες, δηλαδή αν βάσει συγκεκριμένων μορφολογικών και άλλων κριτηρίων εμφανίζουν εκτροπή από το φυσιολογικό, είναι δηλαδή άτυπα, όσο και ο βαθμός δυσπλασίας. Κατά συνέπεια η παθολογοανατομική εξέταση έχει βαρύνουσα σημασία στον προσδιορισμό επικινδυνότητας και εξέλιξης  μιας συγκεκριμένης βλάβης στην πορεία του χρόνου. 



062cd1eb0f248f5072c2317e4a59de08
##### Πως αντιμετωπίζεται θεραπευτικά η λευκοπλακία;


oralmedsurg.com
2021.04

Όπως αναφέρθηκε παραπάνω η απομάκρυνση όλων των πιθανών εμπλεκόμενων παραγόντων, η εξάλειψη με διάφορα θεραπευτικά μέσα των ενδοστοματικών βλαβών και η τακτική παρακολούθηση αποτελούν την καλύτερη δυνατή αντιμετώπιση για τους ασθενείς με λευκοπλακία.



23d7749e137f159e4a300094ad98987f
##### Η λευκοπλακία είναι μεταδοτική;


oralmedsurg.com
2021.04

Όχι δεν πρόκειται για λοιμώδη νόσο. Κατά συνέπεια η πιθανότητα μετάδοσης σε άλλα άτομα δεν υφίσταται.



84c8d3dc482baf1260ef423ad7a5557a
##### Εφόσον αφαιρεθεί με κάποιο τρόπο η λευκοπλακία θα ξεναεμφανισθεί;


oralmedsurg.com
2021.04

Δεν μπορούμε να βεβαιώσουμε ότι η αφαιρεθείσα βλάβη δεν θα υποτροπιάσει. Πάντως η αφαίρεσή της είναι η καλύτερη δυνατή θεραπεία, μειώνοντας την πιθανότητα εξέλιξης όσο και επανεμφάνισής της.



45645aaaa22a931eaa4bda8113c3b698
##### Υπάρχουν πέραν της κλινικής εξέτασης άλλα διαγνωστικά τέστ για την εντόπιση βλαβών λευκοπλακίας;


oralmedsurg.com
2021.04

Υπάρχουν διαθέσιμες διαγνωστικές, επικουρικές μέθοδοι αξιολόγησης ωστόσο χρειάζονται πρόσθετες επιστημονικές μελέτες για την εξακρίβωση της αξιοπιστίας τους. Επί του παρόντος η σχολαστική κλινική εξέταση αποτελεί ακρογωνιαίο λίθο στην διάγνωση βλαβών τύπου λευκοπλακίας.



5e4d9c017d5fe3f0d3e8826b7f3f95ab
##### Αν καπνίζω λιγότερα τσιγάρα ή αν χρησιμοποιώ ηλεκτρονικό τσιγάρο δεν θα ωφελήσει;


oralmedsurg.com
2021.04

Δεν μπορούμε να γνωρίζουμε πόσα τσιγάρα σε αριθμό για κάθε δεδομένο ασθενή είναι λίγα ή πολλά, γεγονός που σχετίζεται με την ιδιοσυστασία του κάθε οργανισμού. Αναφορικά με το ηλεκτρονικό τσιγάρο βρίσκεται υπό διερεύνηση σχετικά με τις πιθανές επιπτώσεις στην στοματική υγεία. Ο μόνος ασφαλής τρόπος είναι η αποχή -  διακοπή χρήσης αυτών των συνηθειών. 


